cyanic-selkie/wikianc huggingface dataset:
Krymo atominė elektrinė
Panaudojimas
2004 m. Ukrainos vyriausybės, kuro ir energetikos ministerija perdavė Krymo atominę elektrinę Krymo ministrų žinion, kurie turėjo parduoti įgytą turtą, o gautus pinigus turėjo skirti sprendžiant socialines ir ekonomines problemas Lenino rajone, Kryme, o ypač Ščolkinė mieste. Po to turėjo išparduoti likusias atominės elektrinės dalis: reaktorių skyrius, siurblines, dirbtuvių korpusą, aušintuvą Aktašo vandens saugykloje, užtvanką, nuvedamą kanalą su vandens imtuvo rezervuaru, dyzelinę elektros stotį. 2005 m. turto fondas pardavė reaktorių skyrių už 1,1 mln. grivinų juridiniam asmeniui, kurio asmenybė neskelbiama.
2006 m. buvusi elektrinės teritorija išrinkta kaip galima vieta steigti bandomąjį technologinį parką. 2008 m. pradėti pasiruošiamieji „Ščolkinė technologijų parko“ darbai. Miesto valdžia šiam parkui perdavė dalį objektų, esančių parko teritorijoje.
Markas Junijus Brutas
thumb|250px|right|Marko Junijaus Bruto biustas Markas Junijus Brutas (Marcus Junius Brutus, 85 m. pr. m. e. – 42 m. pr. m. e.) – senovės Romos Respublikos senatorius. Šiuo metu jis labiausiai žinomas kaip vienas iš sąmokslo nužudyti Gajų Julijų Cezarį (liberatorių) vadovų bei Cezario žudikų. Dar vadinosi Kvintu Servilijumi Kapijumi Brutu (Quintus Servilius Caepio Brutus), pagal savo patėvio pavardę.
Gyvenimas
Brutas buvo Pompėjaus Didžiojo legato Marko Junijaus Bruto Vyresniojo ir Katono Jaunesniojo pusseserės (bei Cezario meilužės) Servilijos Kapijonis sūnus. Vaikystėje jį įsūnijo dėdė Kvintas Servilijus Kapijus, ir kurį laiką Brutas vadinosi jo vardu.
Politinė Bruto karjera prasidėjo padedant dėdei vietininko Kipre pareigose. Tuo metu ir praturtėjo, skolindamas pinigus už dideles palūkanas. Grįžęs į Romą, vedė Klaudiją Pulchrą. Tapęs senatoriumi, palaikė optimatus. Kovojo prieš Cezario, Kraso ir Pompėjaus triumviratą, ypač nekentė Pompėjaus, Sulos proskripcijų metu nužudžiusio Bruto tėvą.
49 m. pr. m. e. prasidėjus pilietiniam karui tarp Pompėjaus ir Cezario, Brutas visgi prisijungė prie Pompėjus – tuometinio optimatų lyderio. Prasidėjus Farsalų mūšiui, Cezaris iš anksto liepė nežudyti Bruto, o paimti jį į nelaisvę, jei sutiks pats. Jei nesutiks, tiesiog paleisti. Pompėjui pralaimėjus mūšį, Brutas atsiprašė Cezario, ir šis jam iškart viešai atleido. Brutas tapo vienu iš Cezario vidinio rato žmonių, buvo paskirtas Galijos valdytoju, kol nugalėtojas vijosi į Afriką pasitraukusius Metelijų Scipioną ir Marką Katoną. 45 m. pr. m. e. Cezaris iškėlė Bruto kandidatūrą į pretorius. Tais pačiais metais Brutas išsiskyrė su Klaudija ir vedė Katono dukterį Porciją Katonis.
Sąmokslas prieš Cezarį
Senatui paskelbus Cezarį diktatoriumi iki gyvos galvos, dalis senatorių pradėjo baimintis jo augančios galios. Prieš jį atsisuko net ir dalis draugų, tarp jų – Brutas. 44 m. pr. m. e., spaudžiamas draugų senate, Markas Junijus Brutas nusprendė prisidėti prie sąmokslo nužudyti diktatorių. Apie planą žinojo ir jo žmona. Nužudymas buvo paruoštas tų pačių metų kovo idoms (kovo 15 d.), ir sąmokslininkai planavo nužudyti Cezarį senate.
Užpultas Cezaris iš pradžių priešinosi, tačiau tarp sąmokslininkų pamatęs ir Brutą, nuleido rankas prisidengęs veidą toga kentė, kol buvo subadytas durklais iki mirties.
Po sąmokslo
Po Cezario nužudymo Brutas sudarė sąjungą su likusiais diktatoriaus šalininkais, visų pirma – Marku Antonijumi. Pagal ją, Cezario žudikai nebus baudžiami, ir niekas prieš nieką nesiims jokių veiksmų. Tačiau sąjunga iširo labai greitai, jau per Cezario laidotuves Antonijus sukurstė minią prieš liberatorius, viešai išvardindamas žinomas pavardes ir pažadėjęs, kad žudikai neliks nenubausti. Brutas išvyko į Kretą, kur gyveno iki 42 m. pr. m. e.
42 m. pr. m. e. konsulu tapo Oktavianas. Vienas iš pirmųjų jo sprendimų buvo paskelbti Cezarį nužudžiusius žmones žmogžudžiais ir valstybės priešais. Tuo nepatenkintas, Markas Tulijus Ciceronas įspėjo Brutą, pridėdamas, kad Cezario šalininkai Oktavianas ir Antonijus nesutaria tarpusavyje. Antonijus išvyko su savo legionais į Galijos provinciją, kur norėjo gauti valdytojo vietą. Ten susikovė su Oktaviano vadovaujamais legionais ir buvo įveiktas keliuose nedideliuose mūšiuose.
Kadangi ir Antonijaus, ir Oktaviano armijos buvo mažesnės už tuo metu turimą Bruto ir Kasijaus, Brutas ir Kasijus su savo legionais patraukė į Romą. Apie tai sužinojęs Oktavianas sudarė taiką su Marku Antonijumi ir su jungtine kariuomene Graikijoje pastojo kelią Brutui ir Kasijui. Dvejuose mūšiuose, žinomuose bendru pavadinimu – Filipų mūšis – Cezario žudikai buvo sumušti. Po pirmo mūšio, kuris pasibaigė lygiosiomis, Kasijus galvojo, jog Brutas pralaimėjo ir nusižudė. Antrajame mūšyje po dvidešimties dienų Bruto armija buvo įveikta, o jis pats su likusiais maždaug keturiais legionais pasitraukė į kalvas netoliese. Ten Markas Junijus Brutas nusižudė. Rodydamas pagarbą, atvykęs Antonijus jo kūną uždengė purpurine mantija. Vėliau palaikai buvo kremuoti ir pelenai urnoje nusiųsti motinai. Sužinojusi apie vyro mirtį, Bruto žmona taip pat nusižudė (priešingai, nei rašoma Šekspyro tragedijoje „Julijus Cezaris“).
Et tu, Brute?
Et tu, Brute? (lot. ir tu, Brutai?) yra šiuo metu plačiai paplitusi frazė, tariamai paskutinieji Julijaus Cezario pasakyti žodžiai. Pirmasis žinomas šaltinis su panašiu tekstu yra romėnų istoriko Svetonijaus „Dvylikos Cezarių gyvenimas“. Svetonijus rašė, kad Cezaris prieš mirtį Brutui pasakęs „Ir tu, mano vaike?“ (arba „Net tu, mano vaike?“, ). Tačiau būtent šią frazę išpopuliarino Šekspyro tragedija „Cezaris“. Dabar ji naudojama kaip didelės, netikėtos išdavystės simbolis.
Kiti antikiniai istorikai įvairiai aprašo paskutinius Cezario žodžius. Pasak Plutarcho, diktatorius mirė tylėdamas.
Bagnakas
thumb|right|200px|Bagnakas
Ginklas atsirado Indijoje kaip savigynos priemonė. Kada atsirado, kol kas nežinoma.
Būna bagnakų, kurie turi papildomą žiedą nykščiui su papildomu „nagu“.
Bagnakas dažnai sujungiama su bičva – arba prie bičvos lankelio pridedami bagnakiški spygliai, arba prie bagnako prijungiama bičviška geležtė. Pirmo tipo kombinuotieji ginkla paprastai stambesni už antrojo tipo.
Bagnakai yra paplitęs ginklas įvairiuose žaidimuose. Vampire: The Masquerade – bagnakas yra mėgstamas asamitų klano ginklas. Taip pat jis populiarus Final Fantasy, Street Fighter, RuneScape, Castlevania: Portrait of Ruin, Age of Empires III, Shining Soul 2, Seiken Densetsu 3, Dynasty Warriors, Disgaea: Hour of Darkness and Disgaea 2 ir Star Ocean: The Second Story ir kituose.
Kaitrai
Kaitrai arba Sorokinas (, nuo 1946 m. rugsėjo 7 d. ) – gyvenvietė Mažojoje Lietuvoje, Kaliningrado srities rytinėje dalyje, Krasnoznamensko rajone, nuo 2008 m. birželio 30 d. Vesnovo kaimo gyvenvietės kaimas 25 km į pietryčius nuo Ragainės.
Istorija
Nadruvos žemės kaimo pavadinimas lietuviškos kilmės. 1736–1818 m. Prūsijos karalystės Lietuvos departamento, 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Pilkalnio apskrities kaimas. 1946 m. balandžio 7 d. – rugsėjo 6 d. Pilkalnio rajono (Пиллькалленский район), vėliau Krasnoznamensko rajono kaimas, 1947 m. birželio 17 d. – 2008 m. birželio 30 d. Vesnovo apylinkės kaimas.
Pasiuntinys (JAV)
Pasiuntinys – JAV lietuvių mėnesinis statistikos bei žinių žurnalas, leistas 1937–1938 m. Garyje (Indianos valstija).
Istorija
Buvo skirtas daugiausia statistikai. Redaktorius-leidėjas kunigas Simanas Jonas Draugelis.
Ova (Nemunas)
Ova – upelis Kauno rajone, priklausantis Nemuno mažųjų intakų (su Nemunu) baseinui. Įteka kairiajame krante, 187,6 km atstumu nuo pastarojo žiočių. Vandentakio kodas LR upių klasifikatoriuje – 10011710. Upelio ilgis – 11,2 km, baseino plotas – 38,6 km².
Ova teka per Kazlų Rūdos miškų šiaurės ir šiaurės rytų dalį. Prasideda Kurakampio miške. Vidurupyje kerta kelią, turi didesnius Skardupio, Šaltupio (iš kairės), Šernupio (iš dešinės) intakus. Toliau upelio vaga sureguliuota, prateka Altoniškių tvenkinį, naudojamą rekreacijai ir pakrantėse įsikūrusių sodybų reikmėms. Žemupyje kirtusi kelią, Ova įteka į Nemuną.
Šalia upelio stūkso Altoniškių piliakalnis. Įsikūrusios gyvenvietės: Kuras, Altoniškiai.
Nepriklausomo reguliavimo institucijos
Nepriklausomo reguliavimo institucijos (NRI) – tai institucijos, kurios nėra vykdomosios valdžios sistemos dalis, tačiau atlieka panašias funkcijas. Jų narius ir vadovus dažniausiai skiria Lietuvos Respublikos Seimas, o tam tikrais atvejais ir Lietuvos Respublikos Prezidentas. Jos atskaitingos įstatymų leidžiamajai valdžiai. Šiuo metu labiausiai žinomos tokios institucijos Lietuvoje yra:
Ova (Nemunas)
Upėvardis kildinamas iš žodžio, reiškiančio „šaltinis“ (plg. „šaltinis“,  „upės srovė, vaga, srautas“).
Pasiuntinystės balsas
Pasiuntinystės balsas – JAV lietuvių evangelikų liuteronų mėnesinis laikraštis, leistas 1917 m. Brukline.
Krimyčiai
Krimyčiai (, iki 1938 m. Vorwerk Adlig Kremitten, nuo 1946 m. rugsėjo 7 d. Lozovojė, ) – buvusi gyvenvietė Kaliningrado srities centrinėje dalyje, Gvardeisko rajone, nuo 2005 m. Slavinsko kaimo gyvenvietės teritorija.
Istorija
Sembos žemės kaimo pavadinimas Krimitai prūsiškos kilmės. 1421 m. minimi Crymithen. Į šiaurę nuo kaimo likę Krimyčių pilies griuvėsiai. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas, Krimyčių valsčiaus centras. 1947–2005 m. Borskojės apylinkės kaimas, sujungtas su Pataliais.
Nuorodos
Losowoje (Kaliningrad, Gwardeisk)
Fosfogipsas
thumb|280px|Kėdainių fosfogipso kalnai
Fosfogipsas – gipsas, gautas kaip šalutinis produktas fosfatą paveikus sieros rūgštimi (toks procesas vykdomas gaminant chemines trąšas).
Fosfogipso susidarymo formulė: Ca5(PO4)3X + 5 H2SO4 + 2 H2O → 3 H3PO4 + 5 CaSO4 · 2 H2O + HX
Vietoje X gali būti hidroksidas, fluoras, chloras arba bromas.
Fosfogipsas yra nepavojingos atliekos. Jo cheminė sudėtis gali kisti priklausomai nuo technologiniame procese naudojamos fosfatinės žaliavos kilmės..
Fosfogipsą galima naudoti statybinių medžiagų gamybai,  taip pat  tiesiant kelių dangas, tačiau šios  galimybės ribotos dėl jo savybės tirpti vandenyje (iki 2,0 g/l).
Lietuvoje vienintelė įmonė, kurios gamybos procesuose išskiriamas fosfogipsas, yra AB Lifosa. Šalia Kėdainių, už Medekšių kaimo yra supilti kelių kilometrų ilgio „fosfogipso kalnai“ (aukštis iki 80 m, masė – apie 45 mln. tonų) 55.24639°N, 24.02889°W. Šiuo metu nežymi dalis „baltuosiuose kalnuose“ išsigulėjusio ir per 30 metų atmosferinių kritulių išplauto fosfogipso naudojama kaip kalcio (Ca) ir sieros (S) priedas trąšų mišinių gamyboje. Tokį fosfogipsą „Lietuvos sodininkystės ir daržininkystės institutas“ rekomenduoja naudoti kaip sodų trąšą. Per dieną atliekų susidaro ~6 tūkst. tonų.
Naujasis solis
Naujasis solis (S/) – Peru piniginis vienetas (valiuta), lygus 100 sentimų.
Naujasis solis įvestas 1991 m. liepos 1 d. ir pakeitė smarkiai nuvertėjusį intį santykiu: 1 naujasis solis už 1 mln. inčių. Naujojo piniginio vieneto monetos išėjo į apyvartą 1991 m. spalio 1 d., o pirmieji banknotai – 1991 m. lapkričio 13 d.
Sąjunga pagražinimui teisių lietuviškajai kalbai Rymo katalikiškose bažnyčiose Lietuvoje
Organizacijos tikslas buvo kovoti su Vilniaus kapitulos prolenkiškai nusiteikusiais kunigais ir vyskupystės administracija.
Sąjungai įstatus ir įžangą prie jų parašė Jonas Basanavičius. Rusų vidaus reikalų ministerija ir tikybų departamentas ilgą laiką delsė su įstatų patvirtinimu. Į įstatus buvo primestos organizacijai nepalankios darbo sąlygos, kurių nepriėmus, organizacija nebūtų patvirtinta.
Organizacijos steigiamasis komitetas:
Urvikiai
Urvikiai – kaimas Mažeikių rajono savivaldybėje, 3 km į šiaurės rytus nuo Mažeikių. Kaimo pakraščiu eina Mintaujos geležinkelis į Rygą. Urvikių seniūnaitija. Nuo 1926 metų veikė pradinė mokykla, kuri 2003 m. rugsėjo 1 d. tapo Mažeikių Senamiesčio pagrindinės mokyklos skyriumi. Veikia biblioteka. Kapinėse yra dailės paminklas – koplytstulpis (pastatytas 1934 m.).
Burtininkas
Burtininkas – žmogus, kuris užsiima būrimu. Tikėta, kad burtininkas baudžia kenkiančias raganas, gydo gyvulius ir žmones, išveda gyvates, peles, suranda pavogtus daiktus, įspėja ateitį, kartais ir kenkia žmonėms (paverčia juos gyvuliais, susargdina, pajuokia), gyvuliams, gamtai.
Cornelis van Haarlem
Kornelis van Harlemas (ol. Cornelis van Haarlem, Cornelis Cornelisz., 1562, Harlemas – 1638 m. lapkričio 11 d., ten pat) – Nyderlandų manierizmo tapytojas. Lietuvos dailės muziejaus rinkiniuose yra jo paveikslas „Senojo ir Naujojo Testamento alegorija“ (nuolatinėje ekspozicijoje Radvilų rūmuose).
Biografija
Kornelis Kornelisonas van Harlemas gimė 1562 m. Harleme, turtingoje šeimoje. Jo tėvai 1572 m. paliko miestą jį apgulus Ispanijos kariuomenei. Kornelis pasiliko su mokytoju Pieter Pietersz. 1580 ir 1581 m. jis mokėsi Ruane ir Antverpene, po to grįžo į Harlemą. Pirmasis reikšmingas jam užsakytas paveikslas, kuriame pavaizduotas vietos civilinės sargybos narių grupinis portretas, išgarsino Kornelį Harleme. Šis paveikslas padarė įtakos vėlesniems Frans Hals ir kitų dailininkų panašios tematikos grupiniams portretams. Apie 1584 m. Kornelis susitiko Hendrick Goltzius ir Karel van Mander, su kuriais įkūrė Harleme mokyklą („Akademiją“) ir buvo svarbiausiais to meto Harlemo dailininkais-manieristais. Kornelio kompozicijos dažnai buvo pripildytos nuogų figūrų labai sudėtingomis pozomis, vaizduojamų neįprastais kampais. Jis daugiausiai tapė religines ir mitologines scenas, yra nutapęs portretų, virtuvės scenų, natiurmortų. Jo paveikslus Europoje populiarino Hendrick Goltzius graviūros. Kornelis mirė 1638 m. lapkričio 11 d. Harleme. Geriausi jo darbai sukaupti Franso Halso muziejuje Harleme.
Burtininkas
Profesionalūs burtininkai, kaip manoma, atsirado pirmykštėje bendruomeninėje santvarkoje. Pirmykščių tautų ir genčių burtininkai, tokie kaip žyniai, šamanai, sudarė atskirą (aukštesnį) visuomenės sluoksnį; dažnai jie atlikdavo kulto apeigas, gydydavo žmones, vadovaudavo dvasiniam, o kartais ir politiniam gyvenimui. Burti juos išmokydavo senesnieji (vyresnieji) burtininkai. Daugelį svarbesnių burtininko funkcijų vėliau perėmė dvasininkai ir kitų profesijų žmonės. Australijos bei Amerikos aborigenų, Afrikos, Azijos ir Europos šiaurės tautelių burtininkai iki XX a. pradžios išlaikė privilegijuotą padėtį.
Lietuvių folklore burtininko vaizdinys susiliejęs su raganos; dažniausiai burtininkai ir būdavo vadinami raganiais, čerauninkais, nuodininkais, kerėtojais, žavėtojais.
Kinnie
thumb|right|180px
Kinis (Kinnie) – nealkoholinis gėrimas iš aitriųjų apelsinų ir aromatinių žolelių. Kartoko skonio ir gintaro spalvos.
Istorija
„Kinis“ buvo išrastas 1952 m. Maltoje. Jo išradėjas – Simonds Farsons Cisk.
1975 m. buvo pristatytas gėrimo dietinis variantas.
2007 m. pirkėjams buvo pristatytas „Kinnie Zest“ gėrimas. Jis ypatingas tuo, kad teturi vieną kaloriją.
Nuorodos
Kinnie Austria
Lietuvos mylėtojų draugija
Veikla
Įsteigti draugiją paskatino kunigas Kazimieras Jaunius ir buvęs seminarijos rektorius Jeronimas Kiprijonas Račkauskas. Pirmasis draugijos pirmininkas – Jonas Karbauskas, tarp narių – Steponas Bačkys, Felicijonas Lelis, Maironis, Kazimieras Pakalniškis, Juozas Tumas-Vaižgantas, Pranciškus Urbonavičius, Pranciškus Žadeikis.
Kinnie
Nuorodos
Kinnie Germany
Kinnie Sweden
One Direction
One Direction – Londone suburta Anglijos-Airijos vaikinų grupė, kurią sudaro Niall Horan, Liam Payne, Harry Styles, Louis Tomlinson ir Zayn Malik. Jie pasirašė sutartį su Simono Cowello įrašų kompanija „Syco Records“ po to, kai užėmė trečiąją vietą septintame britų muzikinio šou „The X Factor“ sezone (2010 metais). Kiek vėliau jie sudarė sutartį JAV su „Columbia Records“. Tapus įžymiomis populiariosios muzikos ir kultūros figūromis, jų albumai Up All Night (2011) ir Take Me Home (2012) sumušė keletą rekordų, pasiekė pasaulinės reikšmės geriausių albumų viršūnes, o albumų singlai „What Makes You Beautiful“ ir „Live While We're Young“ taip pat užėmė aukščiausias populiariausių dainų vietas.
Žiniasklaidai padedant žaibiškai pakilę į pramogų pasaulio aukštumas, „One Direction“ dažnai apibūdinami kaip vaikinų grupių atgimimo kibirkštis ir dalis naujosios „Britų invazijos“ į JAV. Nuo susikūrimo iki 2012 m. lapkričio grupė jau buvo pardavusi daugiau kaip 15 milijonų albumų, singlų ir vaizdo klipų visame pasaulyje. Į ilgą jų pasiekimų sąrašą įeina septyni BRIT apdovanojimai ir trys „MTV Video Music“ apdovanojimai. „Billboard“ grupę titulavo geriausiais 2012 m. naujais atlikėjais, o MTV įtraukė juos į geriausių 2012 m. atlikėjų sąrašą. Pasak įrašų kompanijos „Sony Music Entertainment“ vyriausiojo vadovo Nicko Gatfieldo, 2012 m. birželį „One Direction“ verslo imperija siekė 50 milijonų JAV dolerių. 2015 metais Zayn paliko grupę. Po ,,Made in the A. M." albumo išleidimo kuriam laikui „One Direction“ grupė išėjo į pertrauką ir dabar dirba ties solo karjera.
X faktorius, kūrimasis ir sutartis dėl įrašų (2010-2011)
2010 m. Niall Horan, Zayn Malik, Liam Payne, Harry Styles ir Louis Tomlinson dalyvavo septintajame britų muzikinio šou „The X Factor“ sezone kaip solo atlikėjai. Nepavykus pasiekti „teisėjų namų“ kiekvienam atskirai vaikinų kategorijoje, viena iš svečių teisėjų Nicole Scherzinger pasiūlė jiems susijungti į bendrą vaikinų grupę ir „stovyklos“ metu 2010 m. birželį Wembley arenoje, Londone, Anglijoje penketas buvo praleistas į kitą etapą. Grupė turėjo dvi savaites vienas kitam pažinti ir repetuoti. Harry Styles sugalvojo pavadinimą One Direction. Pirmąja daina, kurią atliko kaip grupė, vaikinai pasirinko akustinę dainos „Torn“ versiją. Per keturias savaites pasirodant gyvai jie liko vieninteliai Simono Cowello atstovai konkurse. Grupė greitai įgijo populiarumą Didžiojoje Britanijoje. One Direction pabaigė savo kovą X Faktoriuje užėmę trečiąją vietą ir iškart po finalo jų daina „Forever Young“, kuri turėjo būti išleista jeigu vaikinai būtų laimėję šou, buvo paviešinta internete. Po šiek tiek laiko buvo patvirtinta, kad One Direction pasirašė 2 milijonų vertės kontraktą su Simono Cowello įrašų studija Syco Records. Pirmojo jų albumo įrašinėjimas prasidėjo 2011 m. sausį Los Andžele su prodiuseriu RedOne. One Direction licencijuota knyga „One Direction: Forever Young (Our Official X Factor Story)“ buvo išleista HarperCollins 2011 m. vasarį ir netrukus užėmė pirmąją vietą „The Sunday Times“ bestselerių sąraše. Tą patį mėnesį vaikinų grupė ir kiti X Faktoriaus dalyviai sudalyvavo X Factor Live ture. Turo metu grupės pasirodymus matė virš 500,000 žmonių visoje Britanijoje. Kai 2011 m. balandį turas baigėsi, grupė tęsė darbą su savo debiutiniu albumu. Įrašų sesijos vyko Stokholme, Londone ir Los Andžele. One Direction dirbo su prodiuseriais Carl Falk, Savn Kotecha, Steve Mac, Rami Yacoub ir daugeliu kitų.
Up All Night ir tarptautinis proveržis (2011-2012)
2011 m. rugsėjį išleistas debiutinis One Direction singlas „What Makes You Beautiful“ iškart atsidūrė Didžiosios Britanijos topo viršūnėje ir tapo visų laikų dažniausiai iš anksto užsisakytu singlu. Vėliau pasirodę albumo singlai „Gotta Be You“ ir „One Thing“ abu atsidūrė UK Singles Chart pirmajame dešimtuke. 2011 m. lapkritį jie pasirašė kontraktą su Columbia Records Jungtinėse Amerikos Valstijose. Steve Barnettas, Columbia Records bendrasavininkis, pasakė, kad nuspręsti pasirašyti sutartį su One Direction nebuvo sunku. „Kiti atlikėjai toje kategorijoje yra senyvo amžiaus. Tiesiog pamaniau, kad toje vietoje atsirado tuštumai r šie vaikinai galėtų ją užpildyti. „ „What Makes You Beautiful“ JAV buvo išleistas 2012 m. vasarį, kur jis debiutavo Billboard Hot 100 tope 28-oje vietoje ir tapo aukščiausiu britų atlikėjo debiutu nuo 1998 m. Singlas pakilo iki 4 topo vietos, o jo įrašų JAV buvo parduota virš 3 milijonų. Atvykus į JAV 2012 m. vasarį, One Direction pradėjo reklamą radijuje ir sudalyvavo pirmajame ture Šiaurės Amerikoje kaip vaikinų grupės Big Time Rush turo pradedantieji atlikėjai. Pirmąsyk JAV televizijoje grupė pasirodė The Today Show laidoje kovo 12 d., 2012 m. Rockefellerio centre, kur pamatyti grupės susirinko apytiksliai 15,000 fanų. Kritikų gerai įvertintas už patrauklumą paaugliams klausytojams, One Direction pirmasis studijinis albumas Up All Night pasauliniu mastu buvo išleistas 2012 m. pradžioje. Jis tapo greičiausiai parduodamu Didžiosios Britanijos albumo 2011 metais ir atsidūrė šešiolikos šalių topų viršūnėse. Albumas taip pat pasiekė pirmąją vietą US Billboard 200 tope ir vaikinų grupė tapo pirmąja britų grupe JAV topų istorijoje su debiutiniu albumu pasiekusia topo viršūnę. Už šį nuopelną grupė buvo įtraukta į Gineso rekordų knygą. Up All Night taip pat tapo pirmu vaikinų grupių istorijoje albumu, kurio pardavimai viršijo 500,000 skaitmeninių kopijų JAV, ir iki 2012 m. rugsėjo buvo pardavę virš 3 milijonų kopijų visame pasaulyje.
miniatiūra|kairėje|One Direction koncertuoja Sidnėjuje Up All Night turo metu, 2012 m. balandį One Direction dalyvavo 2012 m. BRIT apdovanojimuose, kuriuose daina „What Makes You Beautiful“ laimėjo apdovanojimą kaip geriausias britų singlas (Best British Single). 2012 m. balandį amerikiečių grupė tokiu pačiu pavadinimu užpildė prekės ženklo teisių pažeidimo ieškinį. Jame teigiama, jog JAV grupė naudojo šį pavadinimą jau nuo 2009 m., įrašė du albumus ir užpildė prašymą įregistruoti grupės pavadinimą JAV 2011 m. vasarį. JAV grupė teigė, kad pagal ieškinį jiems priklauso tris kartus didesnis pelnas nei iki tol buvo uždirbusi britų grupė, taip pat suma žalai kompensuoti siekianti 1 milijoną dolerių. Ieškinyje buvo teigiama, kad Syco ir Sony Music „nusprendė ignoruoti ieškovo teises ir sąmoningai pažeidė jas“ po to, kai 2011 m. pradžioje sužinojo, kad abi grupės turi tokį patį pavadinimą. Kiek vėliau Syco Records pateikė atsakomąjį ieškinį, teigiantį, kad JAV grupė bandė pasipelnyti iš One Direction sėkmės ir kad britų vaikinų grupė buvo pirmoji, pavartojusi šį pavadinimą. 2012 rugsėjį BBc pranešę, kad britų grupė laimėjo ginčą dėl teisės į pavadinimą; JAV grupė pakeitė savąjį į Uncharted Shores. Apie pavadinimo pakeitimą buvo pranešta kartu su žinia, kad abi grupės patenkintos bylos rezultatu.
2011 m. gruodį One Direction pradėjo pirmąjį koncertinį turą Didžiojoje Britanijoje pavadinimu Up All Night Tour. 2012 m. pradžioje jie paskelbė koncertų Australijoje, Azijoje bei Šiaurės Amerikoje datas (nuo 2012 m. balandžio iki liepos). Turas, kurį sudarė 62 koncertai, buvo teigiamai įvertintas ir iš kritikų, ir iš komercinės pusės. Grupės koncertinio turo įrašas Up All Night: The Live Tour buvo išleistas 2012 m. gegužę. DVD pasiekus 25 šalių topų viršūnes, jo pasauliniai pardavimai perkopė 1 milijoną kopijų. One Direction pirmoji licencijuota amerikietiška knyga „Dare to Dream: Life as One Direction“ buvo išleista 2012 m. gegužės 22 d. ir iškart užėmė The New York Times bestselerių sąraše pirmąją vietą. 2012 m. birželį Nickas Gatfieldas, Sony Music Entertainment vyriausiasis vadovas, teigė, kad tikisi jog grupės verslo imperija per 2013 m. pasieks 100 milijonų JAV dolerių. "Tai ko jūs galbūt nežinote apie One Direction yra faktas, kad jie jau dabar yra atstovauja 50 milijonų JAV dolerių vertės verslą ir mes tikimės, kad per ateinančius metus šis skaičius padvigubės. " 2012 m. rugpjūtį grupės įrašų pardavimai viršijo 8 milijonus singlų, 3 milijonus albumų ir virš 1 milijono DVD. Tą patį mėnesį jie atliko dainą „What Makes You Beautiful“ 2012 m. Vasaros Olimpinių Žaidynių uždarymo ceremonijoje Londone, kuri simbolizavo ateinančių 2016 m. žaidynių organizavimo perdavimą Rio de Žaneirui. 2012 m. rugsėjo 6 d. One Direction taip pat tapo ir daugiausiai apdovanojimų pelniusiais atlikėjais 2012 m. MTV Video Music apdovanojimuose, kuriose jiems atiteko trys nominacijos, įskaitant ir geriausio naujo atlikėjo (Best New Artist) nominaciją.
Take Me Home ir pasaulinis turas (2012-2013)
One Direction antrasis studijinis albumas Take Me Home buvo išleistas 2012 m. lapkritį. The Independent 2012 m. balandį pranešė, kad Cowellas metė iššukį „patiems sėkmingiausiams“ muzikos pasaulio dainų autoriams, kad šie varžytųsi dėl vietos naujajame One Direction albume. Dee Demirbagas, žmogus, atsakingas už tarptautinius atlikėjus ir jų repertuarą BMG Rights Management Skandinavijoje, teigė: „Vaikinų grupei pasiekti proveržį JAV yra be glo svarbu visoje muzikinėje industrijoje, tagi galite įsivaizduoti, kad konkurencija tarp leidėjų ir dainų autorių, kad gautų takelį kitame One Direction albume, yra nežmoniškai didelė“. 2012 m. gegužę One Direction pradėjo įrašinėti albumą Stokholme, Švedijoje. Pagrindinis albumo singlas „Live While We’re Young“, kuris buvo išleistas 2012 m. rugsėjį, pakilo į top dešimtuką beveik kiekvienoje šalyje, kurios topuose startavo ir pasiekė visų laikų aukščiausius pardavimus kaip ne JAV atlikėjai Junginėse Amerikos Valstijose. Abiem, albumui ir jo antrajam singlui „Little Things“, paeiliui debiutavus pirmoje topų vietoje Didžiojoje Britanijoje, One Diection tapo jauniausia visų laikų grupe Britanijos topų istorijoje pasiekusia tokį rezultatą. Per pirmąją savaitę buvo parduota ir virš 540,000 kopijų Take Me Home albumo JAV, jis debiutavo pirmoje Billboard 200 vietoje. Grupė tapo pirmąja britų grupe, kurios abu albumai, ir debiutinis, ir antrasis, pateko tiesiai į JAV topo viršūnę, taip pat kaip ir į dar 34 kitų šalių topų pirmąsas vietas.
miniatiūra|dešinėje|One Direction koncertuoja Glazge Take Me Home turo metu, 2013 m. vasarį One Direction atliko „Little Things“ 2012 m. Royal Variety pasirodyme, stebint karalienei Elžbietai II, ir ta pačia daina pradėjo išparduotą šou Niujorko Madison Square Garden 2012 m. gruodžio 3 d. 2013 metų vasarį, One Direction išleido perdainuotą dainų „One Way Or Another“ bei „Teenage Kicks“ versiją pavadinimu „One Way Or Another (Teenage Kicks)“, kuri buvo paskirta labdaros kampanijai Comic Relief. Grupė atliko dainą per 2013 m. BRIT apdovanojimus, kuriuose jie taip pat laimėjo ir naujai sukurtą Pasaulinio Pasisekimo (Global Success) apdovanojimą. Netrukus po to, Official Charts kompanija pranešė, kad vien per 2013 m. vasarį One Direction pardavė daugiau nei 2,425,000 įrašų. 2013 m. vasarį One Direction pradėjo savo antrąjį pasaulinį turą pavadinimu Take Me Home. Koncertinis turas susideda iš daugiau nei 100 pasirodymų Europoje, Šiaurės Amerikoje, Australijoje ir Azijoje. Bilietų pardavimai pasiekė 300,000 per pirmąją išleidimo dieną Didžiojoje Britanijoje ir Airijoje, į kuriuos įėjo ir šeši išparduoti koncertai Londono O2 arenoje. Australijos ir Naujosios Zelandijos rinkoje pelnas iš bilietų pardavimų pasiekė 15,7 milijonus JAV dolerių; visi 190,000 bilietai į koncertus Australijoje ir Naujojoje Zelandijoje buvo išparduoti. 2012 m. lapkritį Sony Pictures Management paskelbė, kad šiuo metu yra kuriamas 3D biografinis filmas apie grupės narius ir veiklą. Filmą režisuos Morganas Spurlockas, prodiusuos Spurlockas, Benas Winstonas, Adamas Milano ir Simonas Cowellas. Filmą 2013 m. rugpjūčio 30 d. išleis TriStar Pictures. Į filmą bus įtraukta ir daina pavadinimu "Best Song Ever", išleista 2013 m. liepos 22 d., kuri taip pat yra ir grupės trečiojo grupės albumo pagrindinis singlas. Albumas, grupės narių apibūdintas kaip brandesnis ir "turintis daugiau roko elementų" nei jų ankstesni darbai, numatytas išleisti 2013 m. pabaigoje. Pirmasis jų stadionų turas Where We Are prasidės 2014 m. balandį. Vaikinų grupė taip pat pranešė, kad 200,000 svarų, surinktų iš bilietų pardavimų, paaukos Stand Up to Cancer labdaros organizacijai.
Muzikinis stilius
One Direction debiutinis studijinis albumas Up All Night (2011) dažniausiai apibūdinamas kaip pop muzikos įrašas, turintis teen pop, dance pop, pop rock bei power pop elementų ir electropop ir rock įtakos. Digital Spy atstovas Robertas Copsey apibūdino albumą kaip „jaunatviško popso kolekciją su užkrečiančiais priedainiais“, o The New York Times laikė jį „pilnu lengvo roko paveikto popso, džiugiu ir kartais išmaniu“. Billboard atstovas Jasonas Lipshutzas pripažino, kad albumas demonstruoja skambesio originalumą, kuris „buvo būtinas vaikinų grupių judėjimo atgimimui“. Dainos „One Thing“ ir „What Makes You Beautiful“ išskiriamos kaip power pop ir pop rock žanrų pavyzdžiai, mat jos pasižymi „stipriais“ gitaros rifais ir „įtaigiais“ priedainiais.
Įvaizdis
miniatiūra|dešinėje|One Direction sveikinasi su Švedijos fanais Stokholme, 2012 m. gegužę Neilas McCormickas iš The Daily Telegraph paskelbė straipsnį apie One Direction sėkmės Šiaurės Amerikoje preižastis, pažymėdamas, kad amerikiečiai paliko muzikinėje rinkoje plyšį ir teigdamas, jog Justino Bieberio staigus išgarsėjimas pademonstravo, kad rinkoje tebebuvo vietos „švariai ir tvarkingai, sveikai, baltesnei negu balta, viduriniosios klasės tėvams įtinkančiai pop muzikai: mieliems ir simpatiškiems vaikinams. Ir kas gi galėtų būti geriau už vieną mielą vaikiną, jeigu ne penki? „ Billas Werde, Billboard žurnalo atstovas, komentavo, kad „yra daugybė galimybių, didžiulė geroji pusė, jog didelis talentas su tokia išvaizda yra tobulas šturmas masinio fenomeno link. „
Sonny Takharas, vyriausias Syco Records vadovas, priskiria šį žaibišką išpopuliarėjimą socialinės žiniasklaidos galiai. "Kartais jauti, jog daina yra užkabinanti, tačiau šį kartą tai ne tik pavienis kūrinys – tai visa grupė, " jis teigė. "Tai realybė. Žiniasklaida tapo naujuoju radiju, niekuomet prieš tai atlikėjas nebuvo šitaip išgarsintas. " Willas Bloomfieldas, grupės vadybininkas, pridėjo: „šie vaikinai gyvena internete, kaip ir jų fanai. „ Jų vadyba naudotis Twitter samdo žiniasklaidos komandą ir patys nariai tuo užsiima, todėl „tai padeda sukurti iliuziją, kad jie negali būti dar arčiau savo fanų. „ 2012 m. liepą One Direction Twitter anketa turėjo virš 5 milijonų pasekėjų, kasdieną anketą ima sekti apytiksliai 20,000 socialinio tinklalapio narių. Kiekvienas grupės narys turi sau būdingą būdo bruožą: Horanas yra „mielas“, Malikas „tylus ir paslaptingas“, Payne „jautrus ir supratingas“, Stylesas yra „žavingasis“, o Tomlinsonas vadinamas „linksmuoju“. Horanas pakomentavo One Direction kaip grupę: „Žmonės mano, jog vaikinų grupė visiškai ištobulinta ir rengiasi vienodais drabužiais. Mes esame vaikinai grupėje. Mes bandome sukurti kažką kitokio, negu tipiškas vaikinų grupės įvaizdis. Mes bandome atlikti skirtingų stilių muziką ir stengiamės būti savimi, o ne tobulai išpuoselėtais gražuoliais. „ Leah Collins, rašydama National Post, pažymėjo, jog One Direction tikrai sekasi pastarajame frote, "turbūt labiausiai tai matoma iš to, kad grupė save pristato kaip tipiškus, linksmus ir nesuvaržytus paauglius vaikinus – pavyzdžiui, jie skelbia juokingus video įrašus YouTube arba girtauja apdovanojimų šou metu. " Rašydama The Observer Kitty Empire manė, kad „šokių choreografija yra esminis dalykas vaikinų grupėms ar bent jau 90-ųjų Take That ir 2000-ųjų pabaigos JLS.
Niall Horan
226x226px|miniatiūra|kairėje|Niall Horan Niall James Horan, gimęs 1993 m. rugsėjo 13 d., yra kilęs iš Mulingaro, County Westmeatho, Airijos. Jo tėvai yra Maura Gallagher ir Bobby Horanas, vaikinas turi vyresnįjį brolį Gregą. Jų tėvai išsiskyrė, kai Niallui buvo penkeri. Jis ir jo brolis kelerius metus gyveno tarp tėvo ir motinos namų, kol galiausiai nusprendė gyventi su savo tėvu Mullingare. Horanas mokėsi Coláiste Mhuire, Krikščionių Brolių berniukų mokykloje. Jis priklausė mokyklos chorui, kuris kasmet atlikdavo pasirodymus Kalėdų proga.
Prieš dalyvavimą X Faktoriuje, jis pasirodydavo savo gimtajame krašte, buvo pradedantysis Lloydo Danielso atlikėjas koncerte Dubline. Horanas grojo gitara nuo pat vaikystės. Vaikinas taip pat teigė, jog yra „didelis svingo“ fanas, o jo mėgstamiausi atlikėjai yra Frankas Sinatra, Deanas Martinas ir Michaelas Bublé. Horanas mėgsta roko muziką ir yra The Eagles, Bon Jovi bei The Script fanas.
2016-ųjų rugsėjį atlikėjas pasirašė solo sutartį su Capitol Records. Tų pačių metų rugsėjo 29 dieną išleistas debiutinis solo singlas "This Town".
Zayn Malik
130px|miniatiūra|dešinėje|Zayn Malik Zayn Jawadd Malik, gimęs 1993 m. sausio 12 d., yra kilęs iš Bradfordo, vakarų Jorkšyro, Anglijos. Jo tėvai yra Britanijos pakistanietis Yaseras Malikas ir anglė Tricia Brannan, jis turi vieną vyresniąją seserį Doniya ir dvi jaunesnes seseris Waliyha ir Safaa. Jis užaugo Rytų Bowlinge, mokėsi Lower Fields pradinėje mokykloje, vėliau Tong vidurinėje mokykloje, kuri yra pagrindinė regione. Malikas nepritapo pirmosiose dviejose mokyklose dėl savo maišytos kilmės ir po mokymo įstaigų keitimo, būdamas dvylikos, vaikinas galiausiai ėmė didžiuotis savo išore.
Dalyvaudamas X Faktoriaus atrankoje jis sakė, kad „ieškojo patirties“. Malikas mėgsta urban stiliaus muziką, nes užaugo klausydamas R&B bei repo. Kitas jo mėgstamas atlikėjas, kaip ir kitų One Direction narių, yra Bruno Mars ir vaikinas apibūdina jį kaip „svajonių atlikėją, su kuriuo reikėtų sudainuoti duetu. „ Malikas yra priklausomas nuo cigarečių; 2011 m. pabaigoje jis išreiškė norą mesti rūkyti. Malikas sykį Twitter tinklalapyje parašė frazę „La ila ha ill lalla ho muhammed door rasoolalah“, kuri yra žinoma kaip Islamo religijos išpažinimas, reiškiantis „Nėra kito Dievo kaip tik Alachas ir kito jo pranašo kaip Mahometas. „
2015 m. paliko grupę, sakydamas, kad neatitinka muzikos žanrai. 2016 m. išleido savo albumo Mind of Mine pagrindinę dainą Pillowtalk, po kurio laiko buvo išleista ir dar viena daina - It's You.
2021 m. išleido trečiąjį albumą „Nobody is Listening“.
Liam Payne
130px|miniatiūra|kairėje|Liam Payne Liam James Payne, gimęs 1993 m. rugpjūčio 29 d., yra kilęs iš Volverhamptono, vakarų Centrinės Anglijos grafystės, Anglijos. Vaikinas gimė trimis savaitėmis per anksti tėvams Karen ir Geoffui. Jis turi dvi vyresnes seseris Ruth ir Nicola. Iki ketverių metų jam buvo reguliariai atliekami testai ligoninėje ir gydytojai pastebėjo, kad vienas iš jo inkstų buvo randuotas ir nefunkcionuojantis. Kad su skausmu kovoti būtų lengviau kiekvieną rytą ir vakarą Payne turėjo būti suleistos 32 vaistų injekcijos. Besimokydamas mokykloje, jis labai įsitraukė į sportinę veiklą. Payne buvo pašaipų objektas vidurinėje mokykloje ir todėl jam būnant dvylikos teko lankyti bokso pamokas, kad gebėtų apsiginti nuo priekabiautojų. Jis buvo muzikos technologijų studentas Volverhamptono miesto koledže.
Harry Styles
130px|miniatiūra|dešinėje|Harry Styles Harry Edward Styles, gimęs 1994 m. vasario 1 d., yra kilęs iš Holmes Chapel miestelio, Cheshire grafystės, Anglijos. Jis buvo Holmes Chapel valstybinės mokyklos mokinys. Vaikino tėvai yra Anne Cox ir Desas Stylesas, jis turi vyresnę seserį Gemmą. Stylesui buvo septyneri, kai jų tėvai išsiskyrė, o mama 2013 metais ištekėjo dar sykį. Po skyrybų vaikinas, jo sesuo ir motina išsikraustė iš Cheshire, o jam būnant dvylikos vėl grįžo į Holmes Chapel. Prieš dalyvavimą X Faktoriuje šešiolikmetis Stylesas dirbo W. Mandeville kepykloje Holmes Chapel miestelyje.
Styles buvo pagrindinis grupės White Eskimo vokalistas, kurios nariai buvo gitaristas Haydnas Morrisas, bosistas Nickas Cloughas ir būgnininkas Willas Sweeny. Kartą jie sudalyvavo grupių kovų konkurse ir užėmė jame pirmąją vietą. Nuo pat vaikystės Styles mėgo dainuoti ir pabrėžė, jog Elvis Preslis buvo vienas iš jo įkvėpėjų. Jis taip pat teigia, jog žavisi Preslio karjeros pradžia. Vaikino mėgstami atlikėjai ir įkvėpimo šaltiniai taip pat yra ir grupės Foster The People, Coldplay bei Kings Of Leon. Styles teigia, jog X Faktorius suteikė jam „daug daugiau“ pasitikėjimo savimi kaip atlikėjui. Styles sako, kad jis dažnai stebi Coldplay vokalistą Chrisą Martiną norėdamas gauti įkvėpimo pasirodymams. Vaikinas taip pat teigia, jog kol jis augo The Beatles darė jam didelę įtaką, nes jo tėvas dažnai leisdavo jų muziką.
Grupės pertraukos metu, atlikėjas pasinėrė į aktorystę ir 2017 metais debiutuos Christoperio Nolano karinėje dramoje "Dunkirk". Taip pat 2017 m. Harry Style's išleido albumą "Harry Styles" ir 2019 metais išleido antrą solo albumą "Fine Line".
Louis Tomlinson
Būdamas mokinys Hall Cross mokykloje, Tomlinsonas pasirodė keliuose muzikinių kūrinių pastatymuose. Vaikinas atskleidė, jog jam teko atlikti pagrindinį Danny Zuko vaidmenį Hall Cross mokyklos miuziklo Grease pastatyme ir kad būtent tas pasirodymas motyvavo jį sudalyvauti X Faktoriaus atrankoje. Tomlinsonas teigia, jog Robbie Williamsas yra didžiausias jo įkvėpimas ir dievaitis. Duodamas interviu Now žurnalui, jis pasakojo: „Visada mylėjau Robbie. Jis toks įžūlus, geba bet kaip išsisukti iš situacijos. Jo pasirodymai yra neįtikėtini. „ Jis taip pat giria atlikėją Ed Sheeran, apibūdindamas jį kaip „fenomenalų. „
2013 m. rugpjūtį Louis tapo nekontraktiniu Doncaster Rovers futbolo klubo žaidėju, kad surinkti pinigai būtų paaukoti Bluebell Wood labdaros kampanijai.
2016 m. Louis Tomlinson tapo tėvu. Jo sūnaus vardas Freddie Reign Tomlinson.
2020 m. sausį Louis išleido debiutinį albumą „Walls“ ir vėliau paskelbė apie pasaulinį albumo turą.
Apdovanojimai ir nominacijos
One Direction jau spėjo atsiimti savo pirmąjį prestižinį BRIT apdovanojimą už dainą „What Makes You Beautiful“, kuri tapo geriausiu Britanijos singlu (Best British Single), NME apdovanojimą, du Kids Choice apdovanojimus, tris MTV Video Music apdovanojimus ir daugybę kitų vien per 2012 metus. Taip pat jie buvo nominuoti ir atsiėmė visus tris 2012 m. Teen Choice apdovanojimus. Taip pat laimėjo begalę kitų svarbių apdvanojimų.
Kotacu
thumb|right|230px|Šiuolaikinis kotacu thumb|right|280px|Elektrinis šildymo elementas stalo viduje. Kotacu – žemas stalas, su anklode uždengtais kraštais, viduje turintis šilumos šaltinį; tradicinis japoniškas baldas. Jis naudojamas kaip šildytuvas, prie kurio gali sėdėti vienas ar keli žmonės, sukišę kojas į stalo vidų ir apsikloję kraštus anklode, kad viduje išliktų šiltas oras.
Istorija
Manoma, kad kotacu atsirado XIV a. Jie buvo statomi virš talpos arba specialios grindyse esančios ertmės su rusenančiomis žarijomis. Siekiant išlaikyti šilumą, stalo kraštai buvo uždengiami specialiu užklotu. Po Antro pasaulinio karo vietoje žarijų pradėtas naudoti elektrinis kaitinimo elementras, įtaisytas pačiame stale.
Naudojimas
Kotatsu naudojamas ir kaip šildytuvas, ir kaip stalas. Neretai tai pagrindinis stalas namuose, į kurio vidų sukišę kojas sėdi šeimos nariai žiūrėdami televizorių, valgydami, kalbėdamiesi ir pan. Šie stalai populiarūs Japonijoje dėl mažai paplitusio centrinio šildymo ir prasto namų apšiltinimo, dėl ko žiemos metu viduje būna pakankamai vėsu. Kotatsu yra vienas iš daugelio šalyje naudojamų šildymo prietaisų, kuriais siekiama ne sušildyti visus namus, bet tik tam tikras jo vietas tam tikru metu.
Vasaros metu, kada šildymas nereikalingas, nuo kraštų antklodės gali būti nuimamos ir kotatsu naudojamas kaip įprastas stalas.
Panašūs baldai
Irane yra naudojamas panašus stalas, vadinamas korsi. Tadžikistane ir Afganistane taip pat yra panašus tradicinis baldas sandali.
Čikijanas
Čikijanas  – miestas Peru, Ankašo departamento pietryčiuose, 80 km nuo Uaraso, 3350 m aukštyje, Cordillera Huayhuash kalnuose. Bolonesio provincijos centras. 6,5 tūkst. gyventojų; dauguma – kečujų kalbomis kalbantys indėnai. Turistinis centras (kelionės į kalnus, alpinizmas, indėnų kultūra).
Prarastasis
Prarastasis  – 2000 m. JAV filmas (drama), režisuotas Roberto Zemeckio. Jame pasakojama apie bendrovės „FedEx“ darbuotoją (kurį vaidinta Tomas Henksas), po lėktuvo katastrofos atsidūrusį negyvenamoje saloje. Šis filmas teigiamai įvertintas kritikų, o Tomas Henksas nominuotas „Oskarui“.
Siužetas
FedEx sistemų analitikas Čakas Nolandas nuolat keliauja po įvairius „FedEx“ skyrius pasaulyje, siekdamas pagerinti bendrovės darbo spartą. Per Kalėdas jis grįžta į Memfį pas savo draugę Keli, bet netrukus yra priverstas keliauti į Malaiziją. Virš Ramiojo vandenyno lėktuvas patenka į audrą ir nukrenta. Čakui pavyksta išsigelbėti, o bangos jo gelbėjimosi plaustą nuneša į salą. Čakas netrukus išsiaiškina, kad sala negyvenama, o jo plaustas per menkas įveikti rifą. Jis turi išgyventi misdamas kokosais ir krabais, išmokti pats susikurti ugnį. Bangos išmeta keletą lėktuve gabentų paketų, kuriuose Čakas randa jau visiškai beverčius daiktus, bet netrukus sugalvoja, kap juos panaudoti. Visą tą laiką jam draugiją palaiko tinklinio kamuolys „Vilsonas“, kuriam Čakas padarė veidą savo kruvina ranka. Po ketverių metų saloje, potvynio banga netikėtai į krantą atneša biotualeto atplaišą. Čakas sukonstruoja plaustą, o atplaišą panaudoja kaip burę. Jis sėkmingai įveikia rifą ir išplaukia į jūrą. Tačiau vieną dieną jį užklumpa audra, nuneša burę, suniokoja plaustą, o vėliau Čakas pameta „Vilsoną“. Keliautoją leisgyvį randa praplaukiantis laivas.
Grįžęs namo Čakas pamato, kaip viskas pasikeitė – kolegos jį buvo jau palaidoję, o Keli ištekėjo. Čakui pavyksta su tuo susitaikyti ir jis pradeda gyvenimą iš naujo.
Filmavimas
Filmuojant šį filmą Tomas Henksas turėjo numesti nemažai svorio ir užsiauginti barzdą. Filmas nufilmuotas Monurikio saloje, Fidžyje (netoli Viti Levu). Tiesa, filme įvardinta, kad jo sala buvusi apie 600 mylių į pietus nuo Kuko salų (tačiau iš tiesų tarp Kuko salų ir Antarktidos nėra jokių salų).
„FedEx“ nemokėjo nieko už kompanijos reklamą filme. Jame trumpai pasirodė ir pats kompanijos direktorius Frederick W. Smith, epizode, kuomet sutinkamas grįžęs Čakas. Idėja apie tinklinio kamuolį „Vilsoną“ kilo scenarijaus autoriui William Broyles, kuomet šis, norėdamas sukurti autentiškesnį scenarijų, pats savaitę praleido negyvenamoje pakrantėje, ir bangos išmetė tinklinio kamuolį. Vėliau įmonė „Wilson Sporting Goods“ pradėjo gaminti kamuolių seriją su rankos antspaudu, kaip pavaizduota filme.
Liepinė (indas)
Liepinė – medinis indas sulai, medui, sviestui, taukams, miltams, kruopoms laikyti, agurkams, burokėliams raugti.
Liepinė Lietuvoje, daugiausia Suvalkijoje naudota iki XX a. septinto dešimtmečio ir vėliau. Buvo skobtinė, dažniausiai iš liepos, į viršų siaurėjanti, apjuosta vienu arba dviem geležiniais lankeliais, kartais su ąsomis ir dangčiu. Liepinės aukštis 25–90 cm, dugno skersmuo 18–47 cm, viršaus – 16–37 cm.
Medelynas
Medelynas - įmonė, auginanti medžių, krūmų sodinukus.
Medelynu vadinamos miesto dalys:
Diagenezė
Diagenezė – įvairūs fizikiniai, cheminiai ir biologiniai procesai vykstantys nuosėdose ar nuogulose, kurių metu tarp įvairių nuosėdų komponentų nusistovi fizikinė - cheminė pusiausvyra, atitinkanti sedimentacijos sąlygas. Tai procesas, kai nuosėdos virsta nuosėdinėmis uolienomis. Diagenezės procesai vyksta, esant palyginus žemai temperatūrai ir esant mažam slėgiui. Kai kurie mokslininkai mano, kad diagenezė yra žemiausioji metamorfizmo stadija. Po susiklostymo nuosėdos sutankinamos, jų poringumas sumažėja, dalinai ar visiškai iš besussidarančios uolienos pašalinamas vanduo. Organinė medžiaga gali būti pakeista neorganine.
2016 m. Kandidatų turnyras
'''2016 m. Kandidatų turnyras''' – finalinis atrankos turnyras, kuris išaiškino šachmatininką, 2016 metais žaisiantį mačą dėl pasaulio šachmatų čempiono vardo su Magnusu Karlsenu. Turnyras vyko 2016 m. kovo 11 – kovo 30 d. Maskvoje. Nugalėjo Sergejus Karjakinas, surinkęs 8½ taško iš 14 galimų. Jis iškovojo teisę žaisti 2016 m. pasaulio šachmatų čempionato mačą su pasaulio čempionu Magnusu Karlsenu.
Dalyvių atranka
Kandidatų turnyre dalyvavo aštuoni žaidėjai, kurie į jį pateko laikantis pirmumo eilės taisyklių:
1. Paskutinįjį pasaulio čempionato mačą pralaimėjęs žaidėjas
2. Du geriausi 2015 m. pasaulio šachmatų taurės varžybų žaidėjai.
3. Du geriausi 2014-15 m. FIDE Didžiojo prizo žaidėjai.
4. Du žaidėjai (išskyrus tuos, kurie patenka pagal 1., 2.,ar 3. punktus), turėję aukščiausius reitingus.
SFC Opava
Opavos SFC – Čekijos futbolo klubas iš Opavos.
2016 m. Kandidatų turnyras
Dalyvių atranka
Vidutinis reitingas buvo apskaičiuotas, sudėjus nuo 2015 m. sausio 1 d. iki 2015 m. gruodžio 1 d. 12-kos mėnesių reitingus ir padalijus sumą iš 12-kos. Be to reikėjo, kad žaidėjas per reitingavimo laikotarpį būtų sužaidęs bent 30 reitinguojamų partijų.
Jei reitingai būtų buvę vienodi, jie būtų apskaičiuoti dviejų ženklų po kablelio tikslumu. Jei vis dar būtų buvę lygu, būtų tikrinta kiek per priešpaskutinių metų dvylika mėnesių žaidėjai yra sužaidę reitinguojamų partijų. Būtų patekęs žaidėjas, sužaidęs didesnį tokių partijų skaičių.
SFC Opava
Istorija
Klubo ištakos siekia 1907 m.
2016 m. Kandidatų turnyras
Dalyvių atranka
Pagal reitingą žaidėjas gali patekti tik, jei jis dalyvavo 2015 m. Pasaulio taurės, ar 2014–2015 FIDE Didžiojo prizo varžybose.
5. Vienas organizatorių pakviestas žaidėjas, kurio reitingas 2015 liepos 1 d. buvo ne mažesnis kaip 2725.
Tuo atveju, kai žaidėjai negali, ar atsisako dalyvauti kandidatų turnyre, pirmas rezervinis žaidėjas būtų dalyvis, užėmęs aukštesnę vietą 2014–2015 m. Didžiojo prizo varžybose. Tolimesniems keitimams žaidėjai būtų atrenkami pagal aukštesnį reitingą iš 2015 m. vidutinio Elo reitingo sąrašo.
Turnyro formatas
Turnyre 8 žaidėjai žaidžia po dvi partijas ratų sistemos turnyrą (14 ratų). Jei būtų dalyvių iš vienos šalies šachmatų federacijos, tarpusavyje jie žaistų 1 ir 8 ratuose. Jei tokių daugiau (pav, 4), jie tarpusavyje žaistų 1, 2, 3 ir 8, 9, 10 ratuose.
Laiko kontrolė
Kiekvienam dalyviui partijai skiriama laiko: 100 min. pirmiesiems 40 ėjimų, 50 min sekantiems 20 ėjimų ir po 15 min. iki partijos pabaigos. Nuo 1-o ėjimo žaidėjui, padariusiam ėjimą, pridedama po 30 sek.
Kandidatų turnyro nugalėtojo nustatymas
Žaidėjas, surinkęs daugiausia taškų (už pergalę – 1 taškas už lygiąsias – ½, už pralaimėjimą – 0 taškų) tampa pretendentu žaisti mačą su pasaulio šachmatų čempionu. Kai du, ar daugiau žaidėjų pretenduojančių į pirmąją vietą surenka po lygiai taškų, nugalėtojo nustatymui pirmumo eile lyginami šie papildomi rodikliai:
1. Tarpusavio susitikimo rezultatai (turintis aukštesnį tampa nugalėtoju), jei lygu, tai
2. Pergalių skaičius turnyre. Jei vis dar lygu, tai
3. Soneborno – Bergerio koeficientas
Jei vis dar lygu, tai rengiamos greitųjų šachmatų varžybos. Traukiami burtai dėl spalvų ir žaidžiamos dvi partijos, po 25 min, pridedant po kiekvieno ėjimo po 10 sek.
Jei pabaigus dvi partijas vis dar lygu, traukiami burtai ir žaidžiamos dvi žaibo partijos po 5 min. plius po kiekvieno ėjimo 3 sek. Žaidėjas laimėjęs burtus gali pasirinkti figūrų spalvą.
Jei pasibaigus dviem žaibo partijoms – lygu, tai dar kartą, bet ne daugiau, kaip du kartus, žaidžiamos dvi žaibo partijos.